Diari Oficial de la Generalitat Valenciana


Sumari del DOGV 8699, del 17-12-2019 (2019/11563)

RESOLUCIÓ de 9 de desembre de 2019, de la Direcció General d'Innovació Educativa i Ordenació, per la qual s'autoritza, per al curs acadèmic 2019-2020, determinats centres públics específics de formació de persones adultes de titularitat de la Generalitat per a la impartició en la modalitat d'horari flexible de grups d'aprenentatge dels nivells adscrits al cicle II de la formació bàsica de les persones adultes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11725


Data del document
:   09-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 9 de desembre de 2019, de la Direcció General d'Innovació Educativa i Ordenació, per la qual s'autoritza, per al curs acadèmic 2019-2020, determinats centres públics específics de formació de persones adultes de titularitat de la Generalitat per a la impartició en la modalitat d'horari flexible de grups d'aprenentatge dels nivells adscrits al cicle II de la formació bàsica de les persones adultes. [2019/11808]  
  
La Llei 1/1995, de 20 de gener, de formació de les persones adultes, a l'article onzé del capítol II, estableix que els programes per a la formació de les persones adultes, previstos a l'article cinqué d'aquesta llei, es podran impartir mitjançant les modalitats d'ensenyament presencial i a distància en centres públics o privats que estiguen autoritzats.  
L'Ordre de 14 de juliol de 2000, de la Conselleria de Cultura i Educació, per la qual es regula la implantació dels programes formatius dirigits a la formació de persones adultes establits en els annexos I i III del Decret 220/1999, de 23 de novembre, del Govern Valencià, i per la qual es dicten instruccions per a l'organització i el funcionament dels centres públics de formació de persones adultes de la Comunitat Valenciana, als punts 1 i 4 de l'article tercer, determina que als centres públics de formació de persones adultes de titularitat de la Generalitat Valenciana es podran impartir els ensenyaments de qualsevol dels dos nivells del cicle II de la formació bàsica de les persones adultes sempre que hi haja demanda per part de les persones adultes participants. Així mateix, al punt 6 de l'article tercer i al punt 7.5 de l'article quart d'aquesta mateixa ordre, s'atorga al Centre Valencià d'Educació d'Adults a Distància (CEVEAD) la implantació en la modalitat a distància dels ensenyaments dels dos nivells del cicle II de la formació bàsica de les persones adultes.  
  
La Resolució de 9 de juliol de 2019, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent als centres de formació de persones adultes sostinguts amb fons públics per al curs acadèmic 2019-2020, a l'article 5.1.1 estipula que, entre les activitats pròpies dels llocs de treball docents en centres de formació de persones adultes, hi ha el desenvolupament dels ensenyaments de la formació bàsica de les persones adultes que s'establisquen de forma presencial o, si escau, per mitjà de la modalitat d'ensenyament a distància.  
  
L'article 6.2.4 d'aquesta resolució estableix que la modalitat d'ensenyament a distància, tant dels ensenyaments de la formació bàsica de les persones adultes com de la resta de programes formatius establits pels annexos I i III del Decret 220/1999, serà impartida exclusivament pel Centre Específic d'Educació a Distància de la Comunitat Valenciana (CEEDCV), d'acord amb les instruccions específiques d'organització i funcionament emeses per l'òrgan competent de la Conselleria d'Educació, Cultura i Esport.  
Per altra banda, el seu article 5.4.8.0 estableix que, en el cas dels ensenyaments del cicle II de la formació bàsica de les persones adultes, els centres de formació de persones adultes sostinguts amb fons públics, en què les necessitats i demandes del context i de la realitat sociolaboral de les persones participants justifiquen l'oferta d'un model formatiu amb càrrega horària setmanal flexible, podran impartir-lo, sempre que la direcció del centre elabore un informe justificatiu d'aquesta necessitat amb el vistiplau del consell escolar i del claustre del professorat, a presentar abans del dia 13 de setembre de 2019 davant la direcció general competent en matèria de formació de persones adultes, en aquest cas la Direcció General d'Innovació Educativa i Ordenació, per a la seua autorització expressa per a cada curs acadèmic, i que s'haurà d'ajustar en qualsevol cas a l'organització curricular i horària determinada per aquest òrgan.  
De conformitat amb les atribucions conferides a la Direcció General d'Innovació Educativa i Ordenació per l'article 83 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i amb allò que estableix l'article 5.6.4.1 de la Resolució de 9 de juliol de 2019, resolc:  
  
Primer. Autorització d'impartició d'horari flexible  
Autoritzar, d'acord amb l'informe justificatiu d'aquesta necessitat presentat en forma i termini davant la Direcció General d'Innovació Educativa i Ordenació, els centres públics específics de formació de persones adultes de titularitat de la Generalitat relacionats a l'annex d'aquesta resolució per a impartir, durant el curs acadèmic 2019-2020, els nivells del cicle II de la formació bàsica de les persones adultes indicats en cada cas.  
  
Segon. Disseny de la modalitat amb horari flexible  
A l'hora d'elaborar els horaris dels grups d'aprenentatge oferits sota la modalitat d'horari amb càrrega setmanal flexible, els centres autoritzats a implementar aquest disseny organitzatiu i pedagògic han de seguir les directrius proporcionades a aquests centres pel Servei d'Ordenació Acadèmica a l'inici de curs.  
  
De conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, aquest acte, que no posa fi a la via administrativa, podrà ser recorregut en alçada davant de la Secretaria Autonòmica d'Educació i Formació Professional dins el termini d'un mes a comptar des de l'endemà de la publicació d'aquesta resolució.  
  
València, 9 de desembre de 2019.- La directora general d'Innovació Educativa i Ordenació: Margarida Castellano Sanz.